STEC วิ่ง 5% โบรกฯคาดผลงาน Q4 ฟื้น-รับรู้งานใหม่หนุน “กำไร” ปีนี้แตะ 518 ลบ.
STEC วิ่ง 5% โบรกฯ คาด Q4 ฟื้น หลังรับรู้งานใหม่ ดันกำไรทั้งปีแตะ 518 ลบ. โดยในปี 2565 คาดมีการฟื้นตัวเด่น จากแบ็คล็อกมากกว่า 1 แสนล้านบาท ซึ่งมาจากงานใหม่ที่ได้ในปีก่อน และกำลังลงนามร่วม 5-6 หมื่นล้านบาท
STEC วิ่ง 5% โบรกฯ คาด Q4 ฟื้น หลังรับรู้งานใหม่ ดันกำไรทั้งปีแตะ 518 ลบ. โดยในปี 2565 คาดมีการฟื้นตัวเด่น จากแบ็คล็อกมากกว่า 1 แสนล้านบาท
16 พ.ย. 2564

ผู้สื่อข่าวรายงานว่าวันนี้ (16 พ.ย. 64) ราคาหุ้นของบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC โดย ณ เวลา 14:48 น. อยู่ที่ระดับ 14.50 บาท เพิ่มขึ้น 0.80 หรือ 5.84% โดยทำจุดสูงสุดที่ 14.60 บาท และต่ำสุดที่ 13.80 บาท ด้วยมูลค่าการซื้อขาย 746.08 ล้านบาท

บริษัทหลักทรัพย์ เมย์แบงก์ กิมเอ็ง ระบุในบทวิเคราะห์วันนี้ STEC ประกาศผลประกอบการไตรมาส 3/2564 มีกำไรเริ่มฟื้นตัวดีขึ้น 136 ล้านบาท จากไตรมาสก่อนที่มีกำไรเพียง 1 ล้านบาท ถ้าหากหักผลขาดทุนจากการถูกฟ้องร้องคดีจำนวน 124 ล้านบาท ในไตรมาส 2/2564 จะมีกำไรปกติที่ฟื้นตัว 9% เมื่อเทียบจากไตรมาสก่อน ในขณะที่ลดลงจากปีก่อน 42% เมื่อเทียบจากปีก่อน ดีกว่า Consensus ที่ประเมินกำไรเท่ากับ 116 ล้านบาท ยอดรับรู้รายได้จากงานก่อสร้างปรับลดลงเหลือ 6,072 ล้านบาท (ลดลง 14% เมื่อเทียบจากไตรมาสก่อน และลดลง 29% เมื่อเทียบจากปีก่อน) ถูกผลกระทบด้านลบจากการแพร่ระบาดของ Covid-19 มีการล็อกดาวน์แคมป์คนงาน และ ปิดไซด์งานก่อสร้าง ในเดือน ก.ค.
ส่วนอัตรากำไรขั้นต้นมีพัฒนาการในด้านบวกดีขึ้น 4.4% จากไตรมาสก่อน อยู่ที่ 3.2% หลังจบงานอาคารรัฐสภา แต่ยังลดลงจากปีก่อน 5% ว่าแนวโน้มผลประกอบการไตรมาส 4/2564 คาดจะฟื้นตัวดีขึ้น หลังจากการแพร่ระบาดของ Covid-19 ได้ผ่อนคลายลง คาดจะมีการเร่งงานก่อสร้างมากขึ้นโดยการจบงานอาคารรัฐสภาและ รับรู้งานใหม่ ๆ มากขึ้นจะช่วยหนุนให้อัตรากำไรขั้นต้นปรับตัวดีขึ้น
โดยแนวโน้มปี 2564 ฝ่ายวิจัยคาดรายได้ 30,457 ล้านบาท ลดลง 15% และ มีกำไรสุทธิเท่ากับ 518 ล้านบาท ลดลง 53% อย่างไรก็ตามในปี 2565 ฝ่ายวิจัยคาดจะมีการฟื้นตัวที่เด่นมากขึ้นจาก STEC เหลือ Backlog มากกว่า 1 แสนล้านบาท เป็นงานใหม่ที่ได้ในปีก่อน และกำลังจะลงนามร่วม 5-6 หมื่นล้านบาท ซึ่งมีมาร์จิ้นดีขึ้น ในขณะที่งานกำไรน้อยกำลังทยอยหมดไป
ทั้งนี้ ราคาหุ้น STEC ปัจจุบันซื้อขาย P/BV 1.4 เท่า บริเวณ Forward P/BV-2SD ระยะ 10ปี ในขณะที่มีเงินสดในมือและเงินลงทุนในกองทุนเปิดสูง 7 พันล้านบาท ทั้งนี้ ฝ่ายวิจัยประเมินราคาเป้าหมายปี 2565 เท่ากับ 17 บาท อิงค่าเฉลี่ย 10 ปี Forward P/E = 25 เท่า คงแนะนำ ซื้อเก็งกำไร